Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 2908

(5) Az ebben a cikkben foglalt célkitűzések előmozdítása érdekében e cikk rendelkezéseinek felülvizsgálatára kerül sor az N. cikknek megfelelően.” Jegyzőkönyv az Európai Unióról szóló szerződés J.7. cikkéről: „A MAGAS SZERZŐDŐ FELEK, SZEM ELŐTT TARTVA annak szükségességét, hogy az Európai Unióról szóló szerződés J.7. cikke (1) bekezdése második albekezdésének és (3) bekezdésének rendelkezéseit teljes körűen végrehajtsák, SZEM ELŐTT TARTVA, hogy az Unió J.7. cikk szerinti politikája nem érinti azoknak a tagállamoknak az Észak-atlanti Szerződés alapján vállalt kötelezettségeit, amelyek közös védelmüket a NATO-ban látják megvalósítottnak, és hogy e politika összeegyeztethető az annak keretében meghatározott közös biztonság- és védelmi politikával, MEGÁLLAPODTAK a következő rendelkezésben, amelyet az Európai Unióról szóló szerződéshez csatolnak: Az Amszterdami Szerződés hatálybalépését követő egy éven belül az Európai Unió a Nyugat-európai Unióval közösen intézkedéseket hoz a közöttük megvalósuló fokozott együttműködésre vonatkozóan.” A. A NYEU KAPCSOLATAI AZ EURÓPAI UNIÓVAL: KÖZREMŰKÖDÉS AZ AMSZTERDAMI SZERZŐDÉS VÉGREHAJTÁSÁBAN 4. Az 1991. december 10-én kelt „Nyilatkozat a Nyugat-európai Unió szerepéről, valamint annak az Európai Unióval és az Atlanti Szövetséggel fenntartott kapcsolatáról” című dokumentumban a NYEU tagállamai célul tűzték ki, hogy „a NYEU-t fokozatosan az Európai Unió védelmi összetevőjévé építik fel”. A mai napon ezen szándékukat az Amszterdami Szerződésben kifejtettek szerint megerősítik. 5. Ha az Unió a NYEU-tól azt igényli, a NYEU kidolgozza és végrehajtja az EU védelmi vonatkozású határozatait és fellépéseit. Az EU azon határozatainak és fellépéseinek kidolgozásában és végrehajtásában, amelyek esetén az Unió a NYEU-t veszi igénybe, a NYEU az Európai Tanács által megállapított iránymutatásokkal összhangban jár el. A NYEU támogatja az Európai Uniót közös kül- és biztonságpolitikájának az Európai Unióról szóló szerződés J.7. cikkében meghatározottak szerinti védelmi szempontjainak kialakításában. 6. A NYEU megerősíti, hogy amikor az Európai Unió az Európai Unióról szóló szerződés J.7. cikke (2) bekezdésében említett feladatokkal kapcsolatos határozatainak kidolgozásában és végrehajtásában a NYEU-t veszi igénybe, az Unió valamennyi tagállama jogosult arra, hogy a kérdéses feladatokban az Európai Unióról szóló szerződés J.7. cikke (3) bekezdésének megfelelően teljes mértékben részt vegyen. A NYEU a J.7. cikk (3) bekezdésében foglalt rendelkezéseknek megfelelően alakítja ki a megfigyelők szerepét a NYEU-ban, és meghozza a szükséges gyakorlati szabályokat annak érdekében, hogy a NYEU által az EU 2004/60/II. szám kérésére vállalt feladatokban közreműködő valamennyi tagállam teljes mértékben és egyenjogúan részt vehessen a NYEU-ban folyó tervezésben és döntéshozatalban. 7. Az Európai Unióról szóló szerződés J.7. cikkéről szóló jegyzőkönyvvel összhangban a NYEU az Európai Unióval együttműködve rendelkezéseket hoz a két intézmény között megvalósítandó fokozott együttműködésre vonatkozóan. E vonatkozásban már most számos olyan intézkedést lehet megemlíteni, amelyek közül néhányon a NYEU már jelenleg is dolgozik, így például: – rendelkezések a két szervezet konzultációs és döntéshozatali folyamata összehangolásának javítására, különösen válsághelyzetekben; – a két szervezet illetékes szerveinek közös ülései; – a NYEU, illetve EU elnökségi sorrendjének, valamint a két szervezet közigazgatási szabályainak és gyakorlatának a lehető legjobb összehangolása; – a NYEU Főtitkárságán és az EU-Tanács Főtitkárságán foglalkoztatott személyzet munkájának szorosabb összehangolása, beleértve a személyzet tagjainak cseréjét és helyettesítését is; – olyan rendelkezések kidolgozása, amelyek lehetővé teszik az EU megfelelő szervei számára, beleértve a politikai tervező és korai előrejelző egységet is, hogy igénybe vegyék a NYEU Tervezési Sejtjének, Helyzetelemző Központjának és Műholdközpontjának forrásait; – szükség szerint együttműködés a fegyverkezés területén az EU és a NYEU között a fegyverkezési együttműködés európai fórumául szolgáló Nyugat-európai Fegyverkezési Csoport (WEAG) keretén belül az európai fegyverkezési piac korszerűsítésével és az Európai Fegyverkezési Ügynökség létrehozásával összefüggésben; – olyan gyakorlati szabályok az Európai Bizottsággal történő együttműködés biztosítására, amelyek tükrözik a Bizottságnak a közös kül- és biztonságpolitikában betöltött szerepét a felülvizsgált Európai Unióról szóló szerződésben meghatározottak szerint; – a biztonsági intézkedések javítása az Európai Unióval közösen. B. A NYEU ÉS A NATO KÖZÖTTI KAPCSOLATOK AZ EBVI ATLANTI SZÖVETSÉGEN BELÜLI KIALAKÍTÁSÁNAK KERETÉBEN 8. Az Atlanti Szövetség az Észak-atlanti Szerződés alapján továbbra is a kollektív védelem alapja marad. Az Atlanti Szövetség marad a szövetségesek közötti konzultáció alapvető fóruma és az a keret, amelyen belül a Washingtoni Szerződés által megállapított biztonsági és védelmi kötelezettségeiket érintő politikákban megállapodnak. A Szövetség átalakulási és megújulási folyamatba kezdett, hogy eredményesebben tudja teljesíteni küldetéseinek teljes körét. E folyamat célja a transzatlanti partnerség erősítése és megújítása, beleértve az EBVI kiépítését is a Szövetségen belül. 9. A NYEU az Atlanti Szövetségen belül az európai biztonsági és védelmi identitás kialakításának lényeges eleme, és ennek megfelelően továbbra is törekszik a NATO-val való intézményi és gyakorlati együttműködés erősítésére. 10. A NYEU azon túlmenően, hogy a Washingtoni Szerződés 5. cikkének és a módosított Brüsszeli Szerződés V. cikkének megfelelően támogatja a közös védelmet, a Petersbergi Nyilatkozatban foglaltak szerint aktív szerepet játszik a konfliktusok megelőzésében és a válságkezelésben. Ebben az összefüggésben a NYEU vállalja, hogy feladatának maradéktalanul eleget tesz, tiszteletben tartva a teljes átláthatóság követelményét és a két szervezet egymást kiegészítő jellegét. 11. A NYEU megerősíti, hogy az európai biztonsági és védelmi identitást szilárd katonai alapelvekre alapozza, megfelelő katonai tervezéssel támogatja, és lehetővé teszi olyan, katonailag koherens és hatékony erők létrehozását, amelyek a NYEU politikai ellenőrzése és stratégiai irányítása alatt tudnak működni. 12. Ennek érdekében a NYEU fejleszti együttműködését a NATO-val, különösen a következő területeken: – válsággal kapcsolatos konzultációs mechanizmusok a NYEU és a NATO között; – a NYEU aktív részvétele a NATO védelmi tervezési folyamatában; – műveleti kapcsolatok a NYEU és a NATO között olyan műveletek tervezése, előkészítése és irányítása érdekében, amelyekhez a NATO eszközeit és képességeit alkalmazzák a NYEU politikai ellenőrzése és stratégiai irányítása mellett, nevezetesen: – a NATO által a NYEU-val összehangoltan végzett katonai tervezés és gyakorlatok; – keretegyezmény a NATO-eszközök és -képességek átengedéséről, ellenőrzéséről és visszajuttatásáról; – kapcsolatok a NYEU és a NATO között a parancsnoklás európai szabályozása terén. Ez az együttműködés – különösen a Szövetség átalakulására figyelemmel – folyamatosan tovább fejlődik. 2004/60/II. szám C. A NYEU MŰVELETI SZEREPE AZ EBVI KIALAKÍTÁSÁBAN 13. A NYEU továbbfejleszti a válságkezelés európai politikai-katonai szerveként betöltött szerepét, amelyet a NYEU-országok által nemzeti vagy multinacionális szinten rendelkezésére bocsátott eszközök és képességek használatával, és ha kell, a jelenleg kidolgozás alatt lévő megállapodások alapján a NATO eszközeinek és képességeinek igénybevételével valósít meg. Ebben az összefüggésben a NYEU az Egyesült Nemzetek Szervezetét és az EBESZ-t is támogatja válságkezelési feladatai ellátásában. A NYEU az Európai Unióról szóló szerződés J.7. cikkének keretében közreműködik egy közös védelmi politika fokozatos kialakításában, és saját műveleti szerepének továbbfejlesztése által elősegíti annak konkrét alkalmazását. 14. Ennek érdekében a NYEU folytatja tevékenységét a következő területeken: – a NYEU válságkezelési mechanizmusokat és eljárásokat dolgozott ki, amelyeket a gyakorlatok és műveletek során szerzett tapasztalatok függvényében aktualizálni fog. A petersbergi feladatok végrehajtása olyan rugalmas cselekvési módokat kíván meg, amelyek a figyelembe veszik a válsághelyzetek sokféleségét, és a rendelkezésre álló képességeket a lehető legjobban használják ki; ide tartozik a „vezető állam” által biztosított nemzeti parancsnokság, a NYEU alá tartozó multinacionális főparancsnokság vagy a NATO eszközeinek és képességeinek igénybevétele; – a NYEU már kidolgozta az "Előzetes következtetések a közös európai védelmi politika kialakításáról" című dokumentumot, amely elsőként szól a közös európai védelmi politika célkitűzéseiről, kiterjedéséről és eszközeiről. A NYEU tovább folytatja ezt a munkát, és ennek során figyelembe veszi különösen a Párizsi Nyilatkozatot és a birminghami találkozó óta a NYEU és a NATO csúcstalálkozói és miniszteri értekezletei által hozott döntések ide vonatkozó részeit. Különösen a következő területekre összpontosít: – alapelvek meghatározása a NYEU-államok fegyveres erőinek a NYEU petersbergi típusú műveleteiben a közös európai biztonsági érdekek érvényesítése érdekében való alkalmazására vonatkozóan; – a petersbergi feladatok műveleti eszközeinek megszervezése, így általános és eseti tervezés és gyakorlatozás, a haderők felkészítése és interoperabilitása, beleértve a NYEU részvételét a NATO védelmi tervezési eljárásában, amennyiben arra szükség van; – stratégiai mobilitás a NYEU folyó tevékenysége alapján; – katonai felderítés a NYEU Tervezési Sejtje, Helyzetelemző Központja és Műholdközpontja által; – a NYEU számos intézkedést fogadott el műveleti szerepének erősítésére (Tervezési Sejt, Helyzetelemző Központ, Műholdközpont). A NYEU székhelyén a katonai alkotóelemek működésének javítása, valamint egy, a Tanács felügyelete alá tartozó katonai bizottság létrehozása a NYEU-műveletek sikeres előkészítése és elvégzése szempontjából fontos struktúrák további megerősítéséhez fog vezetni; – annak érdekében, hogy a társult tagok és a megfigyelő államok részvételét műveleteinek mindegyikében lehetővé tegye, a NYEU megvizsgálja, hogy milyen szabályok szükségesek ahhoz, hogy a társult tagok és a megfigyelő államok jogállásuknak megfelelően a NYEU által végzett minden műveletben teljes mértékben részt vehessenek; – a NYEU emlékeztet arra, hogy azokban a műveletekben, amelyekben közreműködnek, valamint az azokhoz kapcsolódó gyakorlatokon és a tervezésben a társult tagok ugyanazon az alapon vesznek részt, mint a teljes jogú tagok. A NYEU megvizsgálja továbbá, hogy a megfigyelők miként vehetnének részt jogállásuknak megfelelően a lehető legteljesebb mértékben a NYEU-n belüli tervezésben és döntéshozatalban minden olyan műveletnél, amelyben közreműködnek; – a NYEU – szükség esetén a megfelelő szervekkel konzultálva – megvizsgálja, hogy a társult tagok és a megfigyelő államok jogállásuknak megfelelően miként vehetnek részt tevékenységeiben a lehető legteljesebb mértékben. Ez különösen a fegyverkezés terén, a világűrben és a katonai kutatások terén folytatott tevékenységre vonatkozik; – a NYEU megvizsgálja, miként fokozhatná tevékenységeinek egyre növekvő számában a társult partnereknek részvételét.”

Source: https://magyarkozlony.hu/hivatalos-lapok/3510b6e687f86b09c62a195a7d1cd5f5fae16077/dokumentumok/692bee3b6bec53deb3cef667cb21a84ba48d1349/letoltes